b'\n_START_ARTICLE_\nMalbolge\n_START_PARAGRAPH_\nMalbolge on avoimen l\xc3\xa4hdekoodin periaatteella toimiva esoteerinen ohjelmointikieli. Sen kehitti Ben Olmstead vuonna 1998. Malbolge on saanut nimens\xc3\xa4 Danten "Jumalaisen n\xc3\xa4ytelm\xc3\xa4n" kahdeksannen Helvetin kerroksen mukaan._NEWLINE_Malbolgen l\xc3\xa4ht\xc3\xb6kohtana on, ett\xc3\xa4 se on mahdollisimman vaikeasti ohjelmoitava. Kuitenkin muutamilla tempuilla sen saa ymm\xc3\xa4rrett\xc3\xa4v\xc3\xa4ksi.\n_START_SECTION_\nMalbolge-ohjelmointi\n_START_PARAGRAPH_\nMalbolge on niin vaikeasti ymm\xc3\xa4rrett\xc3\xa4v\xc3\xa4, ett\xc3\xa4 sen suunnittelusta kului kaksi vuotta ennen kuin ensimm\xc3\xa4inen j\xc3\xa4rkev\xc3\xa4 Malbolge-ohjelma tehtiin. Tosin t\xc3\xa4ll\xc3\xb6ink\xc3\xa4\xc3\xa4n ohjelmaa ei koodannut ihminen, vaan se generoitiin Andrew Cooken ohjelmoimalla s\xc3\xa4dehakualgoritmilla (beam search)._NEWLINE_Vuonna 2000 Anthony Youhas esitti blogissaan p\xc3\xa4ihitt\xc3\xa4neens\xc3\xa4 Malbolgen vaikeudet ja osaavansa k\xc3\xa4ytt\xc3\xa4\xc3\xa4 sit\xc3\xa4. H\xc3\xa4n osoitti t\xc3\xa4m\xc3\xa4n tekemill\xc3\xa4\xc3\xa4n kolmella ohjelmalla. H\xc3\xa4n ei kuitenkaan paljastanut ohjelmointimetodiaan.\n_START_SECTION_\nOsoitinnotaatio\n_START_PARAGRAPH_\nd-rekisteriss\xc3\xa4 voi olla muistiosoite; t\xc3\xa4ll\xc3\xb6in [d] on kyseisen osoitteen sis\xc3\xa4lt\xc3\xa4m\xc3\xa4 arvo. [c] toimii vastaavasti.\n_START_SECTION_\nMuisti\n_START_PARAGRAPH_\nMalbolgen virtuaalikoneessa on 59049 muistisanaa, joista kussakin voi olla 10 merkki\xc3\xa4 pitk\xc3\xa4 kolmikantainen luku. Jokaisella muistipaikalla on osoite v\xc3\xa4lilt\xc3\xa4 0 - 59048, ja ne voivat kukin sis\xc3\xa4lt\xc3\xa4\xc3\xa4 luvun v\xc3\xa4lilt\xc3\xa4 0 - 59048 (desimaalinen). Jos sanan arvo saavuttaa 59049:n, se korvataan 0:lla._NEWLINE_Ennen kuin Malbolge-ohjelman suoritus aloitetaan, ohjelma ladataan tulkin muistin alkuun. V\xc3\xa4lily\xc3\xb6ntimerkit unohdetaan, ja jotta ohjelmoinnista tulisi vaikeampaa, koko muun ohjelman tulee koostua alla mainituista merkeist\xc3\xa4. Loppuosa muistista t\xc3\xa4ytet\xc3\xa4\xc3\xa4n "crazy operation"ia k\xc3\xa4ytt\xc3\xa4en kaavalla [m]\xc2\xa0=\xc2\xa0crz\xc2\xa0[m\xc2\xa0-\xc2\xa02],\xc2\xa0[m\xc2\xa0-\xc2\xa01].\n_START_SECTION_\nKryptaus\n_START_PARAGRAPH_\nJokaisen konek\xc3\xa4skyn suorittamisen j\xc3\xa4lkeen [c]:hen sijoitetaan arvo enc(c mod 94), miss\xc3\xa4 enc(x) on seuraava funktio (valitse x taulukosta, enc(x) on sen alla olevan merkin ASCII-koodi):_NEWLINE__NEWLINE_0000000000111111111122222222223333333333444444444455555555556666666666777777777788888888889999_NEWLINE_0123456789012345678901234567890123456789012345678901234567890123456789012345678901234567890123_NEWLINE_----------------------------------------------------------------------------------------------_NEWLINE_9m<.TVac`uY*MK\'X~xDl}REokN:#?G"i@5z]&gqtyfr$(we4{WP)H-Zn,[%\\3dL+Q;>U!pJS72FhOA1CB6v^=I_0/8|jsb\n_START_SECTION_\nEsimerkkiohjelma\n_START_PARAGRAPH_\nT\xc3\xa4m\xc3\xa4 Malbolge-ohjelma kirjoittaa "Hello world":_NEWLINE__NEWLINE_ (=<`:9876Z4321UT.-Q+*)M\'&%$H"!~}|Bzy?=|{z]KwZY44Eq0/{mlk**_NEWLINE_ hKs_dG5[m_BA{?-Y;;Vb\'rR5431M}/.zHGwEDCBA@98\\6543W10/.R,+O<'